OpenLLM-France/wikimedia huggingface dataset:
# Christ Church College (Oxford)

Christ Church és un dels col·legis més grans de la Universitat d'Oxford, Anglaterra. Es troba a Saint Aldates Oxford OX1 1DP. La seva església és la catedral de la Diòcesi d'Oxford. El college està constituït pel Christ Chuch Hall, que és el gran menjador, la Christ Church Cathedral, que és l'església, un jardí principal intern, les aules i les residències. També té una gran extensió de terreny plena de camps al seu voltant.

## Història

El Christ Church va ser fundat pel cardenal Wolsey l'any 1524 amb el nom de Cardenal's college. Es va construir al lloc on hi havia un antic monestir de monjos agustins. L'estil de la catedral és normand i anglès primitiu del segle xii, té una teulada d'agulla construïda el 1230 que és la primera de Gran Bretanya. El cardenal Wolsey va deixar la construcció inacabada el 1529. El 1532 el college va ser refundat pel rei Enric VIII d'Anglaterra. El rei va decidir que l'església del college fos la catedral d'Oxford i va posar-li el nom actual.

## Personatges associats

Per Christ Church hi han passat molt personatges importants del Regne Unit, com ara John Locke, Robert Hooke, Henry Aldrich, John Wesley, Robert Peel, William Gladstone, W.H. Auden, David Dimbleby, Rowan Williams, Richard Curtis i Howard Goodall. També hi va estar. però per un període curt. Albert Einstein. Per Christ Church hi han passat 13 primers ministres del Regne Unit.

## Cor

Té una molt famós i prestigiós cor format per 12 homes, 16 nens i 2 orgues. La meitat dels homes són professionals, i els altres, estudiants. Els nens hi són entre els 8 i 13 anys i han sigut escollits per les seves habilitats musicals.

## Pel·lícules

S'hi han gravat pel·lícules com ara Harry Potter, The Golden Compass (llums del nord) i Alice in Wonderland (Alícia al país de les meravelles). Christ Church va tenir molta relació amb la història d'Alícia al país de les meravelles, escrita per Lewis Carroll (pseudònim de Charles Dodgson), catedràtic de matemàtiques d'aquest college. Carroll va explicar aquesta famosa història inventada per ell a la filla del rector del college, Alícia, i després la va escriure.

## Referències

* ↑ «The History of Christ Church» (en anglès). Christ Church College. Arxivat de l'original el 2010-07-26. [Consulta: 26 gener 2012].

## Enllaços externs

* Christ Church College - Lloc web oficial
* http://penelope.uchicago.edu/Thayer/E/Gazetteer/Places/Europe/Great_Britain/England/_Topics/churches/_Texts/KINCAT*/Oxford/1.html
# Bill Nankeville

George William Nankeville, més conegut com a Bill Nankeville (Guildford, 24 de març de 1925 - Laleham, 8 de gener de 2021), fou un atleta anglès, especialista en mig fons, que va competir durant les dècades de 1940 i 1950.
El 1948 va prendre part en els Jocs Olímpics de Londres, on fou sisè en la prova dels 1.500 metres del programa d'atletisme. Quatre anys més tard, als Jocs de Hèlsinki, quedà eliminat en semifinals en la mateixa prova.
En el seu palmarès destaca una medalla de bronze en la prova dels 1.500 metres del Campionat d'Europa d'atletisme de 1950, rere Wim Slijkhuis i Patrick El Mabrouk. A nivell nacional guanyà quatre títols de la milla de l'AAA entre 1948 i 1952. Durant la seva carrega esportiva va establir tres rècords mundials en proves de relleus: 4x880 iardes, 4x1.500 metres i 4x 1 milla.

## Millors marques

* 1.500 metres. 3' 46.6" (1953)
* Milla. 4' 07.4" (1953)

## Referències

* 1 2 Bill Nankeville a Sports Reference (arxivat)
* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 22 abril 2020].
* ↑ «NUTS - AAA and National Championships Medallists - Mile/1500m». [Consulta: 22 maig 2020].
* ↑ Waśko, Janusz (1953-). Athletics national records evolution 1912-2012 : golden century of IAAF records. GreenArt Jacek Kardasz, 2013, p. 32 i 20. ISBN 978-83-62033-30-0.
* ↑ Progression of IAAF World Records. 2015 Edition. IAAF, 2015, p. 146, 150 i 152.
* ↑ Fitxa a trackfield.brinkster.net
# James Burton

James Burton (1788-1862), anteriorment James Haliburton, va ser un dels primers egiptòlegs britànics. Va treballar en una sèrie de jaciments arqueològics al llarg d'Egipte, però sobretot a la Vall dels Reis.

## Vida

James Burton va ser el segon fill de James Haliburton, que va canviar el seu cognom pel de Burton, de Mabledon, Tonbridge. Va ser educat al Trinity College, Cambridge. Entre 1815 i 1822 Burton va treballar per a l'arquitecte Sir John Soane i va viatjar a Itàlia amb el seu secretari, Charles Humphreys, on va conèixer als egiptòlegs Sir John Gardner Wilkinson, Edward William Lane i Sir William Gell En 1822, malgrat no tenir coneixement mineralògics, va ser convidat per Muhàmmad Alí Paixà per treballar com a mineralogista en el Servei Geològic d'Egipte. Se'n va anar el 1824 i va començar a investigar els antics monuments d'Egipte. En 1825, va viatjar al sud del Nil i va fer estada a Abu Simbel. Va passar diversos mesos a Tebes, va excavar a Medinet Habu, Karnak i en diverses de les tombes a la Vall dels Reis. Durant aquesta temps va entrar a KV5, però només va explorar parcialment les primeres cambres.
Entre 1825 i 1828 Burton va publicar un volum d'inscripcions jeroglífiques. De 1825-1834 poc se sap de les seves activitats, però el 25 desembre de 1835 Burton va tornar a Anglaterra amb diversos animals, servents i esclaus inclosos Andreana, una esclava grega que havia estat comprada per ell uns anys abans a Egipte i amb qui es va casar posteriorment. Com a conseqüència d'aquest matrimoni la seva família el va desheretar.
Els seus dibuixos i plànols dels antics monuments egipcis segueixen sent útils, ja que es poden comparar amb l'estat dels jaciments arqueològics a l'Egipte actual. Durant els seus anys a Egipte Burton va anar aplegant antiguitats egípcies, la majoria de les quals van ser subhastades a Sotheby's en 1836 per pagar els seus deutes. L'únic element de la seva col·lecció que no va ser subhastat fou una mòmia i taüt, ara al Museu de Liverpool.
Cap de les exploracions de Burton no van ser publicades, però els seus quaderns i esbossos van ser donats al Museu Britànic després de la seva mort.
James Burton va morir a Edimburg en 1862, i va ser sepultat amb l'epitafi "un gelós investigador d'Egipte, del seu llenguatge i de les seves antiguitats."

## Referències

* ↑ «Els seus pares van canviar el cognom de la família de Haliburton a Burton». Arxivat de l'original el 2010-11-17. [Consulta: 18 agost 2013].
* ↑ Venn, J.; Venn, J. A., eds. (1922–1958). "Haliburton (sometime Burton), James". Alumni Cantabrigienses (10 vols) (ed. online) Cambridge University Press.
* 1 2 3 4 Tour Egypt - The Egyptologists
# Knud Vermehren

Knud Frederik Rasmus Vermehren (Copenhaguen, 19 de desembre de 1890 – Gentofte, 1 de gener de 1985) va ser un gimnasta artístic danès que va competir a començaments del segle xx.
El 1920 va prendre part en els Jocs Olímpics d'Anvers, on va guanyar la medalla d'or en el concurs per equips, sistema lliure del programa de gimnàstica.

## Referències

* ↑ «Knud Vermehren Olympic Results». sports-reference.com. Arxivat de l'original el 18 d’abril 2020. [Consulta: 20 juliol 2017].
# Gustaf Lindblom

Gustaf "Topsy" Lindblom (Kristinehamn, Värmland, 3 de desembre de 1891 – Estocolm, 26 d'abril de 1960) va ser un atleta suec que va prendre part en els Jocs Olímpics d'Estocolm de 1912. En ells guanyà la medalla d'or en la prova del triple salt.
En retirar-se passà a dirigir la revista esportiva Idrottsbladet entre 1915 i 1934. Alhora, fou secretari de la Federació Sueca de Boxa entre 1921 i 1929 i entre 1932 i 1935 i mànager del boxejador suec Olle Tandberg el 1940. Entre 1933 i 1960 va gestionar i dirigir el famós palau de ball Nalen d'Estocolm.

## Referències

* ↑ «Topsy Lindblom Olympic Results». sports-reference.com. Arxivat de l'original el 17 d’octubre 2014. [Consulta: 23 juliol 2016].
* ↑ Gustaf Lindblom. Swedish Olympic Committee
* ↑ Myggans Nöjeslexikon, Band 10, Bokförlaget Bra Böcker 1992, ISBN 91-7752-268-0
# Barney Solomon

John Charles "Barney" Solomon (Camborne, Cornualla, 1883 – Redruth, 1952) va ser un jugador de rugbi anglès que va competir a principis del segle xx. El 1908 va guanyar la medalla de plata en la competició de rugbi dels Jocs Olímpics de Londres.Era germà del també jugador de rugbi Bert Solomon.

## Referències

* ↑ «Barney Solomon Olympic Results». sports-reference.com. Arxivat de l'original el 2013-02-04. [Consulta: 22 març 2016].
# Frigyes Wiesner

Frigyes (Friedrich) Wiesner-Mezei (Mór, Fejér, 26 de setembre de 1887 – Budapest, 22 de març de 1938) va ser un atleta hongarès que va competir a principis del segle xx.
El 1908 va prendre part en els Jocs Olímpics de Londres, on guanyà la medalla de plata en la cursa dels relleus combinats, formant equip amb Pál Simon, József Nagy i Ödön Bodor.
Mezei va córrer el segon relleu de 200 metres. L'equip va superar l'equip suec en la primera ronda, però en la final, tot i que ho intentaren, es van veure superats pels equips estatunidenc i alemany, acabant en tercera posició. També disputà les proves dels 100 i 200 metres, acabant quart i segon en les seves sèries de la primera ronda d'ambdues proves i quedant eliminat.
Quatre anys més tard va disputar els Jocs d'Estocolm, tot i que amb un paper més discret, ja que en les tres proves del programa d'atletisme que disputà, els 200, 800 i 4x400 metres relleus, quedà eliminat en sèries.

## Referències

* 1 2 3 «Frigyes Wiesner-Mezei Olympic Results». sports-reference.com. Arxivat de l'original el 12 de novembre 2012. [Consulta: 25 novembre 2015].
# Bino Bini

Bino Bini (Liorna, 23 de gener de 1900 - Liorna, 5 d'abril de 1974) va ser un tirador d'esgrima italià, especialista en sabre, que va competir durant la dècada de 1920.
Va prendre part en els Jocs Olímpics d'Estiu de 1924 de París, on disputà dues proves del programa d'esgrima. Guanyà la medalla d'or en la competició de sabre per equips, mentre en la prova individual abandonà la final com a protesta per la desqualificació del seu company d'equip Oreste Puliti.
Quatre anys més tard, als Jocs d'Amsterdam, tornà a disputar dues proves del programa d'esgrima. Guanyà la medalla de plata en la prova de sabre per equips i la de bronze en la prova individual.
En el seu palmarès també destaca una medalla de bronze al Campionat del món d'esgrima de 1926 en la prova de sabre individual.

## Referències

* 1 2 3 «Bino Bini Olympic Results». sports-reference.com. Arxivat de l'original el 2020-04-17. [Consulta: 29 març 2018].
* ↑ «Oreste Puliti Olympic Results». sports-reference.com. Arxivat de l'original el 17 d'abril 2020. [Consulta: 29 octubre 2017].
# Tyson Gay

Tyson Gay (Lexington (Kentucky), 9 d'agost de 1982) és un atleta nord-americà que competeix a les curses de 100 metres i de 200 metres. Els seus 9,69 segons als 100 metres és el rècord dels Estats Units i el fa el segon atleta més ràpid de tots els temps. En els 200 metres, amb els seus 19,58 segons, és el cinquè atleta més ràpid de l'especialitat. Gay va patir una lesió greu del múscul isquiotibial mentre corria els 200 metres, cosa que li impedí de guanyar una medalla individual als Jocs Olímpics d'Estiu de 2008, a Beijing.
Tyson Gay participa activament en la lluita contra el dòping a l'esport.
# Jaspert de Botonac i de Castellnou

Jaspert de Botonac i de Castellnou (?, segle xiii - València, 1288) fou un eclesiàstic i jurista català, probablement germà de Pere Arnau de Botonac i pertanyent per part de pare a una família noble dels voltants de Narbona i per part de mare a l'alta nissaga dels Castellnou, radicada al Rosselló i al Vallespir. Va ser abat de Sant Feliu de Girona (1272), sagristà de la seu de Girona (1273 - 1276) i bisbe de València fins a la seva mort (1276 - 88). El rei Pere II d'Aragó l'envià a la cort francesa (1284) per tal d'evitar la intervenció de Felip III de França en la lluita contra els angevins. Celebrà dos sínodes el 1278 i promulgà algunes constitucions.

## Referències

* 1 2 Extret de Google Books:Arnaldi de Villanova Opera medica omnia: Epistola ..., Volume 1; Volume 7
* ↑ J.SANCHIS I SIVERA. "Para la historia del derecho eclesiastico valenciano". Analecta Sacra Tarraconensia,1933, pag. 137-147
# Peder Møller

Peder Møller (Copenhaguen, 28 de febrer de 1897 – Copenhaguen, 17 d'octubre de 1984) va ser un gimnasta artístic danès que va competir a començaments del segle xx.
El 1920 va prendre part en els Jocs Olímpics d'Anvers, on va guanyar la medalla d'or en el concurs per equips, sistema lliure del programa de gimnàstica.

## Referències

* ↑ «Peter Møller Olympic Results». sports-reference.com. Arxivat de l'original el 18 d’abril 2020. [Consulta: 19 juliol 2017].
# Gustaf Mattsson

Gustaf Isidor Mattsson (Länna, Uppsala, 8 de setembre de 1893 - Sundbyberg, 15 de gener de 1977) va ser un atleta suec que va competir a començaments del segle xx.
El 1920 va prendre part en els Jocs Olímpics d'Anvers, on va disputar tres proves del programa d'atletisme. En el cros per equips guanyà la medalla de bronze, formant equip amb Eric Backman i Hilding Ekman, mentre en el cros individual fou desè. La tercera prova que disputà fou la dels 3.000 metres obstacles, que finalitzà en quarta posició. Va guanyar el campionat suec dels 20 km en tres ocasions, el 1920, 1924 i 1925.

## Millors marques

* 3.000 metres obstacles. 10' 05.4" (1923)
* 5.000 metres. 15' 18.7" (1921)
* 10.000 metres. 32' 04.2" (1921)

## Referències

* ↑ «Gustaf Mattsson Olympic Results». sports-reference.com. Arxivat de l'original el 11 de novembre 2012. [Consulta: 13 novembre 2017].
* ↑ Gustaf Mattson.Comitè Olímpic Suec
* ↑ Gustaf Mattsson. trackfield.brinkster.net
# Emil Mundt

Emil Gustav "Miel" Mundt (Sukabumi, Índies Orientals Neerlandeses, 30 de maig de 1880 – Rotterdam, 17 de juliol de 1949) va ser un futbolista neerlandès que va competir a començaments del segle xx. Jugà com a centrecampista i en el seu palmarès destaca una medalla de bronze en la competició de futbol dels Jocs Olímpics de Londres de 1908 i la Lliga neerlandesa de futbol de la temporada 1906-07.
A la selecció nacional jugà un total de 4 partits, en què no marcà cap gol.

## Referències

* ↑ «Miel Mundt Olympic Results». sports-reference.com. Arxivat de l'original el 14 de desembre 2012. [Consulta: 4 febrer 2016].
* ↑ Fitxa d'Emil Mundt Arxivat 2015-04-15 a Wayback Machine. a fifa.com
* ↑ Fitxa d'Emil Mundt a eu-football.info
# Birgit Hagen

Birgit Hagen (Grevenbroich, 6 de juny de 1957) és una jugadora d'hoquei sobre herba alemanya, ja retirada, que va competir sota la bandera de República Federal Alemanya durant les dècades de 1970 i 1980.
El 1984 va prendre part en els Jocs Olímpics de Los Angeles, on guanyà la medalla de plata en la competició d'hoquei sobre herba.
En el seu palmarès també destaquen dues medalles d'or i una de plata a la Copa del món d'hoquei sobre herba, una medalla de bronze al Campionat d'Europa i tres d'or al Campionat d'Europa d'hoquei sala. Durant la seva carrera esportiva disputà 145 partits amb la selecció nacional, dels quals 25 foren en sala.

## Referències

* ↑ «Birgit Hagen Olympic Results». sports-reference.com. Arxivat de l'original el 18 d'abril 2020. [Consulta: 9 abril 2020].
* ↑ Hockey - Europameisterschaften a sport-komplett.de
* ↑ Nationalspieler: Damen a hockey.de
# Monte Alfeo

El Monte Alfeo és una muntanya de 1.651 m del massís del Monte Antola als Alps Lígurs, dins la província de Piacenza a la regió d'Emília-Romanya, Itàlia).

## Bibliografia

* Federazione Italiana Escursionismo - Comitato regionale Ligure. Guida agli itinerari escursionistici della Provincia di Genova - edit. Studio Cartografico Italiano, Genova
* CAI sezione di Piacenza "G.Pagani" - Guida escursionistica dell'Appennino Piacentino - ed. 2001
* Mario Vianelli, Luigi Tabanelli: A piedi in Emilia Romagna - Iter ed. 1989

## Referències

* ↑ «Alféo a Summitpost.Org» (en anglès). summitpost. [Consulta: 6 octubre 2014].

## Enllaços externs

* Webcam del Monte Alfeo
* Sito web "appennino piacentino" Arxivat 2014-10-07 a Wayback Machine.
# Ole Nafstad

Ole Nafstad (Bærum, 20 de febrer de 1946) és un remer noruec, ja retirat, que va competir durant les dècades de 1960 i 1970.
El 1972 va prendre part en els Jocs Olímpics d'Estiu de Múnic, on quedà eliminat en sèries en la prova del quatre sense timoner del programa de rem. Quatre anys més tard, als Jocs de Mont-real, guanyà la medalla de plata en la mateixa prova. Formà equip amb Arne Bergodd, Finn Tveter i Rolf Andreassen.
En el seu palmarès també destaquen dues medalles en el quatre sense timoner al Campionat d'Europa de rem, de plata el 1971 i de bronze el 1973.

## Referències

* ↑ «Olympedia – Ole Nafstad». [Consulta: 5 maig 2023].
* ↑ «Rudern - Europameisterschaften (Herren - Vierer o.Stm.)». [Consulta: 2 maig 2023].
* ↑ «World Rowing - Ole NAFSTAD» (en anglès). Arxivat de l'original el 2023-03-26. [Consulta: 5 maig 2023].
# Peder Marcussen

Peder Andreas Marinus Marcussen (Guldager, Esbjerg, Dinamarca Meridional, 26 de novembre de 1894 – Esbjerg, Dinamarca Meridional, 16 de desembre de 1972) va ser un gimnasta artístic danès que va competir a començaments del segle xx.
El 1920 va prendre part en els Jocs Olímpics d'Anvers, on va guanyar la medalla d'or en el concurs per equips, sistema lliure del programa de gimnàstica.

## Referències

* ↑ «Peder Marcussen Olympic Results». sports-reference.com. Arxivat de l'original el 18 d’abril 2020. [Consulta: 19 juliol 2017].
# Gustaf Weijnarth

Gustaf Weijnarth (Eskilstuna, 24 d'abril de 1902 - Örebro, 22 d'abril de 1990) va ser un atleta suec que va competir durant la dècada de 1920.
El 1924 va prendre part en els Jocs Olímpics de París, on disputà dues proves del programa d'atletisme. Guanyà la medalla de plata en la prova dels 4x400 m relleus, formant equip amb Artur Svensson, Erik Byléhn i Nils Engdahl. En els 400 metres quedà eliminat en sèries.
En el seu palmarès també destaca el campionat nacional dels 400 metres el 1921.

## Millors marques

* 100 metres llisos. 11.0" (1922)
* 400 metres llisos. 49.8" (1921)

## Referències

* 1 2 «Gustaf Weijnarth Olympic Results». sports-reference.com. Arxivat de l'original el 17 d’octubre 2012. [Consulta: 7 juny 2018].
* ↑ Gustaf Wejnarth a Comitè Olímpic Suec]
# Ed Sol

Johan Wilhelm Eduard "Eetje" Sol (Buitenzorg, Índies Orientals Neerlandeses, 10 de juny de 1881 – La Haia, 21 d'octubre de 1965) va ser un futbolista neerlandès que va competir a començaments del segle xx. Jugà com a centrecampista i en el seu palmarès destaca una medalla de bronze en la competició de futbol dels Jocs Olímpics de Londres de 1908.
A la selecció nacional jugà un total de 3 partits, en què no marcà cap gol.

## Referències

* ↑ «Eetje Sol Olympic Results». sports-reference.com. Arxivat de l'original el 15 de desembre 2012. [Consulta: 3 febrer 2016].
* ↑ Fitxa d'Ed Sol Arxivat 2015-04-07 a Wayback Machine. a fifa.com
* ↑ Fitxa d'Ed Sol a eu-football.info
# Erik Van Den Doel

Erik van den Doel (Leiden, 15 de maig de 1979 és un jugador d'escacs neerlandès que té el títol de Gran Mestre des de 1998.
A la llista d'Elo de la FIDE del desembre de 2021, hi tenia un Elo de 2591 punts, cosa que en feia el jugador número 7 (en actiu) dels Països Baixos, i el 252è millor jugador al rànquing mundial. El seu màxim Elo va ser de 2616 punts, a la llista del desembre de 2018.

## Resultats destacats en competició

El 2000 va empatar als llocs 2n-6è amb Laurent Fressinet, Vladimir Baklan, Robert Fontaine i Johan Hellsten a l'Abihome Open.
Van den Doel empatà al primer lloc, però fou subcampió al Campionat d'escacs dels Països Baixos el 2001 (el campió fou Loek van Wely).
Van den Doel ha guanyat el Campionat d'Europa per equips amb els Països Baixos els anys 2001 i 2005 així com la medalla de bronze individual en l'edició de 2001.
Ha representat els Països Baixos en diverses olimpíades d'escacs, entre els anys 1998 i 2006 (l'équip neerlandès fou sisè el 2002).

## Referències

* 1 2 «Nota biogràfica d'Erik Van Den Doel» (en anglès). Chessgames.com. [Consulta: 23 agost 2020].
* ↑ «"Rànquing d'escaquistes per federació: Països Baixos"» (en anglès). lloc web de la FIDE. [Consulta: 28 desembre 2021].
* ↑ Evolució Elo d'Erik Van Den Doel «FIDE» (en anglès). [Consulta: 28 desembre 2021].
* ↑ Crowther, Mark. «TWIC 309: Abihome Open 2000» (en anglès). London Chess Center, 09-10-2000. Arxivat de l'original el 2012-10-07. [Consulta: 27 novembre 2009].
* ↑ Resultats als campionats d'Europa d'equips a olimpbase.org.
* ↑ Fitxa de Van der Doel a olimpbase.org.

## Bibliografia

* Giffard, Nicolas. Robert Laffont. Le Nouveau Guide des échecs. Traité complet (en francès), 2009, p. 1710. ISBN 978-2-221-11013-3.
# Herold Jansson

Carl August Herold Jansson (Copenhaguen, 13 de novembre de 1899 – Frederiksberg, Hovedstaden, 23 d'abril de 1965) va ser un gimnasta artístic i saltador danès que va competir a començaments del segle xx.
El 1920 va prendre part en els Jocs Olímpics d'Anvers, on va guanyar la medalla d'or en el concurs per equips, sistema lliure del programa de gimnàstica. En aquests mateixos Jocs va disputar la prova del salt de palanca alta del programa de salts, en què finalitzà en sisena posició.
Quatre anys més tard, als Jocs de París tornà a disputar la prova del salt de palanca alta del programa de salts, però en aquesta ocasió no superà la primera eliminatòria.

## Referències

* 1 2 «Herold Jansson Olympic Results». sports-reference.com. Arxivat de l'original el 14 de novembre 2018. [Consulta: 20 juliol 2017].
# Gustav Schuft

Gustav Schuft (Berlín, 16 de juny de 1876 – Cottbus, 8 de febrer de 1948) va ser un gimnasta alemany que va prendre part en els Jocs Olímpics de 1896, a Atenes.
Schuft va tenir poc èxit en les proves individuals, puix va competir en barra fixa, barres paral·leles, cavall amb arcs i salt sobre cavall sense que en cap d'ellrs quedés entre els medallistes.
Amb tot, va guanyar dues medalles d'or formant part de l'equip alemany en les dues proves per equips, les barres paral·leles i la barra fixa.

## Referències

* 1 2 «Gustav Schuft Olympic Results». sports-reference.com. Arxivat de l'original el 14 de novembre 2012. [Consulta: 1r setembre 2015].
# Arvid Spångberg

Arvid Fredrik "Sparven" Spångberg (Estocolm, 3 d'abril de 1890 – Nova York, 11 de maig de 1959) va ser un saltador suec que va competir a començaments del segle xx.
El 1908 va prendre part en els Jocs Olímpics de Londres, on guanyà la medalla de bronze en la competició de salt de palanca de 10 metres.

## Referències

* ↑ «Arvid Spångberg Olympic Results». sports-reference.com. Arxivat de l'original el 25 d'octubre 2012. [Consulta: 7 desembre 2015].
# Boris Škanata

Boris Škanata (Tivat, 18 de maig de 1927 - Ruma, 20 d'octubre de 1962) fou un nedador montenegrí, especialista en esquena, que va competir sota bandera iugoslava durant les dècades de 1940 i 1950.
El 1952 va prendre part en els Jocs Olímpics d'Estiu de Hèlsinki, on fou setè en els 100 metres esquena del programa de natació. En el seu palmarès destaca una medalla de bronze al Campionat d'Europa de natació de 1950.
Škanata va morir en un accident de cotxe el 20 d'octubre de 1962 al quilòmetre 25 de l'Autopista Fraternitat i Unitat entre Belgrad i Zagreb. En el mateix accident també van morir els futbolistes del FK Partizan Čedomir Lazarević i Bruno Belin i Vladimir Josipović, del Radnički.

## Referències

* ↑ Boris Škanata a Sports Reference (arxivat)
* ↑ «European Swimming Championships (Men)». [Consulta: 21 juliol 2020].
* ↑ «Hrvatski olimpijski odbor - Biografije olimpijaca». [Consulta: 15 octubre 2020].
* ↑ Foto arhiva – (1926–1962)
* ↑ «Official Partizan article». Arxivat de l'original el 2020-03-25. [Consulta: 15 octubre 2020].